JohanHeinsen/ENO huggingface dataset:
Viborger Samler, 1802-09-27
Ligesom baade Hovedgaard og underliggende samlet opraabes, saa bliver ogsaa, om det forlanges prøvet separat Opraab over hver enkelt Bondegaard og Huus, Møllen, Kirken og Stadild Tiende. Hovedgaarden er udsadt i mange smaae Parceller, hvoraf hver kan føde sin Mand, og hvortil kan faaes fornøden og god Bygning, Egebindingsværk, endeel Eng parceller faaes desuden særskildt. Enhver af Gaardens Parceller modtages til Majdag med Aul, ligesaa Hovedparcellen der beholder de nærme ste Jorder og kan faaes af den Størrelse og Godhed, at derpaa kan holdes 100 Stude, og i saa Fald følger dermed alle Gaardens regulære Bygninger. Auctionen begyndes paa Anberg benævnte Dags Formiddag Kl. 10. Høyriis den 16de September 1802. Møller.
Viborger Samler, 1802-09-27
Fortegnelse: Over de ved Viborg Post-Contoir for August Maaned d. A. uindløste Breve, nemlig: No. 1 fra Frederichsborg til Brøns, C. F., Degne i Mammen. - 10 fra Hamborg til Hackmann, Joh. Fr. i Viborg. 2 fra Slagelse til Juni, Thomas i Grønhøj. 3 fra Kiøbenhavn til Jægind, Anders Nielsen i Hostrup, Haderup Sogn pr. Skive. - 37 fra Dito til Kaarup, Mad. og - 2 fra Hadersleb til Møller, i Viborg. Guldsmed) J Klubben hos Hr. Tideman paa store Torvet, i Viborg, bliver i Følge dens Love, General-Forsamling Fredagen d. 1ste October. Deherrer Jnteressentere anmodes herved at møde presise Kl. 6 Eftermiddag, for at afhandle saavel det passerede som det forsømte i de sidste General Forsamlinger.
Viborger Samler, 1802-09-27
Efter Forlangende af Hr. Forvalter Tryde paa Fousingøe, paa Hendes Naade Frue Geheime Conference raadinde Scheel Plessens Vegne, bliver Mandagen den 4de October førstkommende om Formiddagen Kl. 11 Slet, holdt og foretaget offentlig Auction over Læsten Kirke, og samme om mulig bortsolgt. Auctionen holdes hos Sognefogden i Læsten, hvor Liebhaberne altsaa behager at indfinde sig. Viborg den 15de September 1802. Schyr.
Viborger Samler, 1802-09-27
Tirsdagen den 5te October førstkommende, om Formiddagen Kl. 9 Slet, bliver efter Begiæring af Hr. Forvalter Tryde paa Fonssingøe, paa Hendes Naade, Frue Geheime-Conferenceraadinde Scheel Plessens Vegne, i Foussingøe Skov foretaget offentlig Auction over en Deel Ege og Bøge Træer hvilket herved til Liebhabernes behagelige Efterretning bekiendtgiøres. Viborg den 15de September 1802. Styhr.
Viborger Samler, 1802-09-27
Ved 30te Dagen efter afgangne Huusleier Gregers Jensen i Thagaardhuus i Humlum blev anmeldt følgende Arvinger. 1. Heelbroder Jver Jensen i Sønderbye, Hee Sogn. 2. Halvbroder Peder Gregersen af Kal leerup paa Thyholm. 3. Halvbroder Christen Gregersen, af Bradtberg i Hee Sogn, og 4, Halvsøster Kirstine Christensdatter, ugift, opholder sig i Sønderbye i Hee Sogn.
Viborger Samler, 1802-09-27
Af disse Arvinger, endskiøndt averterede om Boets Aabning, mødte ingen uden Peder Gregersen af Kallerup paa egne og Søster Kirstine Christensdatters Vegne, hvorfore de øvrige, og om flere maatte existere indkaldes tillige med ham i Viborg Samler til 12te Ugers Dagen i bemeldte Thagaardhuus den 11te October næstkommende Kl. 3. Morgen. Til samme Tid og Sted indkaldes og i Følge Placaten Stervboets Credi og Debitorer, af hvilke første nogle formodes at være i Husum og Tønder, at møde eller møde lade, hiine for at ligitimere deres Fordringer, og de sidste for at betale hvad de gielde. Sluttelig anmeldes: at af de allerede anmeldte Fordringer at skiønne, vil Boets Formue neppe tilstrække til Gieldens Afbetaling. Resenborg den 23de August 1802.
Viborger Samler, 1802-09-27
Paa den høje Skifteforvalter S. T. Hr. Etatsraad og Amtmand Hansens Vegne. Rosenberg.
Viborger Samler, 1802-09-27
En udflyttet og velbygget Bondegaard, paa ungefær 5 Tdr. Hartkorn hvortil er meget og god Kornjord, Eng Skov og Tørveskiær, i Nærheden af Viborg, er underhaanden at faae tilkiøbs og kan tiltrædes næstkommende 1ste Mai, Nærmere Underretning faaes hos Hr. Boghandler Just i Viborg.
Viborger Samler, 1802-09-27
Det bekiendtgiøres herved, at den brune Sirup er forhøiet i Prisen 1 Rdlr. pr. 100 Pd. og udsælges altsaa her ved Aalborg Sukker Raffinaderies Oplag for 9 1/2 Rd. pr. 100 Pd. Viborg den 25de September 1802. N. Giørup.
Viborger Samler, 1802-09-27
Paa Toftemarked den 23de September er fra sin Eier bortkommen en broged Qvie, merket paa den venstre Side med AK. For dens Tilvejebringelse loves en resonabel Douceur, naar man melder sig hos Jørgen Stampe i Viborg.
Viborger Samler, 1802-09-27
Rinske Møllestene er hiemkommen til Raadmand Hübertz, hvor tillige et stort Qvantum af skaanske og norske Mølle og Qværnstene samt engelske Gryn=Pillestene kan bekommes af alle Størrelser, saavelsom allerfedeste hollandske Ost, bedste Dansk Korn Brendeviin, Lægt- og Loftsom, Kork til Fiskervaadde &c.
Viborger Samler, 1802-10-04
No. 4.
Viborger Samler, 1802-10-04
Paris den 16de Septbr. Man har nu atter begyndt paa at anvende den, siden Revolutionens Begyndelse ubrugte Straf, at kagstryge og brændemærke Forbrydere. Nylig bleve 4, hvoriblant en Kone 28 Aar gl., brændemærkede med et f (Fouissaire o. Falskner) paa høire Skulderblad. Ved den nu meget sieldne Brug af Guillotinen vare nylig mange Englændere Tilskuere, da man henrettede en Morder.
Viborger Samler, 1802-10-04
Førstekonsulen har udvalgt endeel til høje Betjeninger. Blandt andre til Senatorer: Justitsminister Abrial, Politiminister Fouche, Dubelloy Parises Erkebiskop, Statsraad Røderer, og Aboville første Generalinspektør over Artilleriet. Statsraad Reg nier er bleven Justitsminister. Statsraad Fourcrophar faaet den Opsigt Røderer før havde over Skolevæsenet. General Brune er bleven udnævnt til Ambassadør i Konstantinopel. Hans Præsidentplads i Statsraadets Krigssection har Statsr. Lacue faaet. 6 ere udn. til Statsraader; blant disse er Exdirector Treilhard.
Viborger Samler, 1802-10-04
J det forrige Piemont (der nu er inddeelt i 6 franske Departementer under Navn af den 27 Militærdivision) ere alle Munke= og Nonneeklostere nu og ophævede og Godserne sælges. De indfødde Nonner, og Munke, som ville blive i Landet, maae inden 4 Uger forlade Klostrene og aflægge deres Ordensdragt og de nyde da en aarlig Pension af 500 Franker og 6000, hvis de ere over 60 Aar. De Barmhiertige Søstre, en Nonneorden der opofrer sig til at opvarte Syge i Hospitalerne, ere undtagne herfra. Paa Biergene Simplon, lille Bernhard, Cenis, Genevre og Coldi Tende anlægges et Kloster eller Hospital paa hvert, ligesom det paa store Bernhard anlagte, og i disse lægges de Munke man udvælger som de skikkeligste af alle Klostrene. Saa blive og overalt i Piemont 6 Nonneeklostre vedligeholdte som Tilflugtsteder for de Nonner, der aldeles ikke ville have mere med Verden at bestille, og 4 Munkeklostre for affældige Munke, som ere over 60 Aar.
Viborger Samler, 1802-10-04
Genua anvender 300,000 Lirer af solgte Stats godser til Søerustninger mod Barbarerne paa Afrikas Kyst.
Viborger Samler, 1802-10-04
Her i Paris nedrives gamle Bygninger og nye opføres - alt for at udvide offentlige Pladser og forskiønne Byen.
Viborger Samler, 1802-10-04
Minister Talleyrand, der nu ganske er traadt ud af den katolske geistlige Stand, har nu giftet sig med Madame Grant.
Viborger Samler, 1802-10-04
Natten til den 5te Septbr. ødelagde Hagelsteene, hvoraf hver veiede næsten et halvt Pund, 50 Lands byers Marke og Viinbierge. J Egnen ved Chinon rasede samme Dag en Orkan og et Jordskielv. Store Træer og en Veirmølle nedrev Stormen og om Middagen var det ganske bælmørkt. Jnvaliden Dumas (som man ellers kalder Salomon) er nu 110 Aar gammel. Han har sin gode Forstand, sine Haar, friske Kinder og er munter. Nylig forrettede han sin Andagt i Hospitalskirken og kan got gaae ved sine Krykker. Hans Fader blev 116 Aar og hans Morbroder 114 Aar; begge døde som Jnvalider paa een Dag.
Viborger Samler, 1802-10-04
Nogle Gavtyve i Strasburg, der ønskede at spille i Tallotteriet paa en vissere Maade, end alle andre, havde anbragt et fiint Staaltraadgitter i Hiulet, hvori deres Nummere laae, dette Rum indtog en fierdedeel af Hiulets indvendige Rum; den der kastede Nummerne i Hiulet, Barnet der trak dem, og den der dreiede Hiulet, hørte med til Komplottet; men Spillerne havde forglemt at tage Dørvogteren med, eller den, der hvergang lukker Døren op paa Hiulet, og han opdagede og tilintetgjorde deres Gevinster.
Viborger Samler, 1802-10-04
Strasburg den 14de September. Den 12, 13 og 14 September havde vi heri det mindste 8 Jordskielv, 2 den første, 4 den anden og 2 den tredie Dag. Den 13de varede det første viist 1 Minut. Det begyndte med en underjordisk Raslen, Dundren og var saa stærkt, at Husene knagede og rystede, og Folk slingrede der gik paa Gaden, Den 15 havde man endnu et Par Jordskielv.
Viborger Samler, 1802-10-04
London den 14de Septbr. Nu begynder da Lord Witworth at sende sine Domestiker i Forveien til Paris.
Viborger Samler, 1802-10-04
Hr. For arbeider daglig 4 Timer paa at indsamle de fornødne Manuskripter for sin engelske Historie og Revolutionen 1689 under Crompell. Han skal her have fundet gode Bidrag dertil. Man paastaaer han i en Samtale med Bonaparte om Pressefriheden i England, har været af den Mening, der vel og i de fleste Tilfælde ere den rigtige "At store Mænd maatte være ophøiede over Uge=Dag og Døgnblades Kritik og Dadel."
Viborger Samler, 1802-10-04
Vore Fonds ere stegne noget igien.
Viborger Samler, 1802-10-04
Breve fra Nordamerika sige, at Epidemien paa Domingo endnu rasede den 20de Juli. Af 70 der ankomne franske Generaler og Batallionschefer vare da kuns 25 i Live. Selv Overgeneral Leclere havde i Sinde at forlade Øen og reise til Frankrig.
Viborger Samler, 1802-10-04
Paris den 20de September. Man har i Monitøren efter de sidste Postdag meldte Valg til Senatorpladse &c. seet, at Politiminister Embedet gaaer ind og fordeles blant Justitsministeren og Parises Præfecter. Fouche er altsaa fra den største Embedsvirksomhed hensat i den største Rolighed. Bonaparte har tillige underrettet Senatet om de 5 nye Senatorers Karacteer og Duelighed. Man seer deraf, at Erkebiskop Dubelloy i 50 Aar har været Biskop og ved sit følgværdige Mønster som Geistlig gjort sig fortient. (Han er nu 93 Aar og Bonaparte skal have forlangt Kardinalshatten til ham hos Paven.)Et Senatuskonsult har nu endelig besluttet d. 11te Septb. det man længe forud har talt om "at Piemont nu er forenet med Frankrig." Ethvert af de 6 Departementer sender 2 til 4 Deputerede til det lovgivende Korps i Paris. Turin og nok 24 andre Kiøbstæder ere udnævnte til de fornemste i Republiken; deres Mairer skulle være overværende naar en Førstekonsul aflægges Troskabsed.
Viborger Samler, 1802-10-04
Borger Praut St. Germain har indgivet det store og vigtige Forslag: at forene Rhinstrømmen, med Staden Paris. Det skal skee ved Hielp af Floderne Zorn, Sarre, Seille, Meurthe, Mosel, Maass, Ornain og Marne - denne Kanal ville udgiøre 140 franske Mile, hvoraf de 121 Mile alt bestaae af de nævnede Floder, 16 Mile af smaa Floder der kunde udvides og fordybes, og kuns 3 Mile, der skal graves. Kanalens Bredde er bestemt i Forslaget fra 60 til 72 Fod og dens Dybde fra 10 - 12 Fod. Naar nu Rhinen og blev forenet med Donau ville man kunne seile fra Paris til Konstantinopel, derigjennem. Man mener ellers, at dette tilsyneladende de sidste Aarhundreders største Project, dog for over 1000 Aar siden har været udført og at Rhinen da, med Floderne Marne og Seine har været forenet; thi Historien siger, at der 885 kom nordiske Folk paa 700 Skibe i denne Kanal og beleirede Paris.
Viborger Samler, 1802-10-04
Det er uforstaaeligt for de nordiske Lande, der i Aar have havt næsten Regn hele Sommeren, at høre: at der i det meste af Jtalien har været en usædvanlig Tørke og meget stærk Hede i denne Sommer, saa at mange seilbare Kanaler og hele Søer ere udtørrede. J Niza f. Ex. har man i de sidste 25 Aar ikke havt saa vedholdende Tørke.
Viborger Samler, 1802-10-04
Saasnart Førstekonsulen er flyttet til St. Cloud, skal hele Slottets Jndvortes her nedrives og omgiøres, da alle Værelserne skulle ganske anderledes afdeles.
Viborger Samler, 1802-10-04
Brigadechef Sebastiani er med en ny Mission afgaaet til Algier, og derfra mener man han og i Handelsanliggender gaaer til Konstantinopel.
Viborger Samler, 1802-10-04
Ved Viinhøsten her i Landet, især i Bourgogne, er der sørget for, at man i Aar lader Druerne blive fuldmodne inden de afplukkes, paa det Vinen kand blive desbedre for Kiendere og des sundere for Alle.
Viborger Samler, 1802-10-04
London den 21de September. De offentlige Fonds ere atter stegne noget lidet, i alt 2 Procent Publikum havde fattet den Tro, at ikke saameget det svære Laan, som en overlagt Plan af de store og misfornøiede Kapitalister bevirkede denne uventede Synken og deraf følgende Standsning i Pengeaffærerne paa Børsen. Dette Rygte, om hvis Paalidelighed man dog bør bære megen Tvivl, foraarsagede, at adskillige af disse Kapitalister eller Pengehandlere fik truende og grove navnløse Breve, hvori de reent ud bleve truede med Mord og drøHævn af dem, der ved Pengenes Fald havde tabt betydeligt.
Viborger Samler, 1802-10-04
Den tyrkiske Keiser har nu og indseet, at han ved at tildeele Frankrig fri Handel og Skibsfart paa det sorte Hav, ikke kunne nægte Englænderne, som han maae takke for Ægyptens Gienerobring, samt me, og Tilladelsen dertil er altsaa udfærdiget den 23 Juli sidst.
Viborger Samler, 1802-10-04
Den 14de brændte i Liverpool 17 rige Pakhuse tilhørende Deherrer France, Poole og Fletcher. De vare fyldte med Sukker, Kaffe, Rum og Korn. Skaden, regnes for 60 Tder Guld i danske Penge, og kuns de 2/3 Dele vare assurerede. Nyere Efterretn. fra Domingo regner de Franskes Tab i alt for 15000 Mand. Endnu skjænde og brænde Negerne imellem selv i Nærheden af Cap. I Havannah er den gule Feber udbrudt.
Viborger Samler, 1802-10-04
Helvetisk Republik den 18de September. Det ulykkelige og af Borgerkrig, Borgerhad, og Borgerhævn brændende Schveir, har nu oplevet uventede Ting. Zrichs Præfecter og Municipalitet har, istæden for at faae Svar paa deres adskillige Forestillinger, med Bedrøvelse maattet see deres eget og Medborgers Liv og Eiendom i øiensynlig Fare baade den 10de og 13de September, paa hvilke 2 Dage, General Andermatt uventet rykkede for Zürich og beskiød Byen med Bomber og Brandkugler. Den første Dag tog Byen, ingen betydelig Skade - Kommandanten bragte det endelig saavidt, at han indgik en Stilstand paa 3 Dage, indtil man kunne faae Svar tilbage paa de Forestillinger man desangl. gjorde til Raadet i Bern. Svaret maae ikke have været efter Ønske; thi den 13de om Morgenen begyndte Andermatt sit andet Bombardement, der vaerede hele Dagen. Paa meer end 30 Steder brød Jld ud i Byen; men dog blev den lykkelig slukket. Diaconus Schultes blev saaret i Hovedet af en sprungen Haubits. 100 Huse skal have taget Skade. Overalt i Republiken samle Bønderne sig bevæbnede med Morgenstierner og sligt og tage adskillige Steder i Besiddelse; de havde og san get Andermatt, om han ei havde retireret den 15de med sine 1400 Mand. Det skeede dog ikke førend den fra Bern til ham ankomne Regieringskommissair Mai havde sluttet desangl. en Convention med ham. J Bern selv er alt i den største Forvirring. Landdamman Dolder blev den 14de tvungen af 5 unge Bønder til at forlange sin Afskeed, han blev derpaa ført i en Kareth til Jegistorf, 3 Mile fra Bern. Statholderne Rüttiman og Fuesli ere og afgaaede. Raadet har vel udnævnt 3 nye i deres Sted; men ingen vil tage Statsroret fat, og kun de Franskes Magt kan bringe Roligheden tilveje her.
Viborger Samler, 1802-10-04
Blandede Efterretninger. Den nye engelske Gesandt er meget højtidelig modtaget i Haag af hele Statsbevindet i Statsdragt med deres Guldkieder og Medallier paa. Man mener at Resten af de herliggende franske Tropper efter hans Ankomst ganske forlade Holland. Politiet har forbudet Vertshuusgiesterne at smøge Tobak paa Gaden og ud af Vinduerne.
Viborger Samler, 1802-10-04
Kongen af Etrurien vil gaae til Seils med sin Familie paa det skiønne til Livorno komne spanske Orlogskib Dronning Lovise paa 120 Kanoner. Dets Besætning er 1000 Md. Kahytvinduerne ere Krystalglas, og 6 Værelser for den kongelige Familie, betrukne med Damask og prægtige Fodtepper. Hele Skibet regner man har kostet at bygge og udruste over 1 1/2 Million store Dalere.
Viborger Samler, 1802-10-04
Den 28 August er i Rom holdt Sielemesse for Pave Pius 6te. Huset i Valence hvor han døde ville Katolikerne giøre en Kirke af, til Jhukommelse af denne rigtig nok mærkelige Tildragelse.
Viborger Samler, 1802-10-04
Den bekiendte General og Greve St. Julien, som i Wien faldt i Ungade, fordi han sluttede Præliminærfreden med Frankrig og efter Baron Thuguts Forlangende forviistes til Clausenburg, er nu valgt til Oberhofmester for Erkehertug Rainier.
Viborger Samler, 1802-10-04
Den portugisiske Eskade paa 2 Linieskibe og 7 Fregatter, der vil ydmyge Deien af Algier og blokere hans Havne, laver sig nu til ved Gibraltar og mener at ville giøre sine Sager got. Til Jrland ere de 5 sidste engelske Regimenter komne, fra Ægypten. De holde der Qvarantæne.
Viborger Samler, 1802-10-04
Fra Vestindien ere hiemkomne 150 vestindiske og 6 ostindiske Skibe til England. Paa Øen Tortue har og været en Negeropstand.
Viborger Samler, 1802-10-04
Efter Beretninger fra Domingo, der gaae til den i August, var den stillet og havde kostet 12 Blanke Livet.
Viborger Samler, 1802-10-04
Komoediehuset i Stuttgardt er ganske afbrændt med alle dets kostbare Jnventarier.
Viborger Samler, 1802-10-04
En russisk Garderofficeer, der ved Spil var for gieldet, opfandt nylig en opdigtet Historie om, at man tragtede Keiseren efter Livet. For at give den meere Sandsynlighed og for at faae en anseelig Belønning for Opdagelsen af sligt et Anslag, skiød han sig selv i det tykke af Armen med en Pistolkugle og foregav, at een af de Sammenrottede havde villet dræbe ham, fordi han troede han ville forraade Morderanslaget. Politiet har opdaget dette Opspinds Aarsag og Forfatter og han er nu arresteret. Dette hans Forre givende opvakde saameget mere Sensation, som Kejser Alexander, ikke det man veed, har paadraget sig nogens Fiendskab; men tvertimod erhvervet enhvers Hengivenhed, i sin Regjeringstid.
Viborger Samler, 1802-10-04
Den sidste Hamb. Korrespondent er fuld af Beretninger fra adskillige Steder i det betrængte Sveitz. De fortælle deels det ovenfor sagte, deels og at der i Zürich, ved de 2 Dages Bombardering, ikke blev dræbt eet eneste Menneske, endskiøndt det gik ganske alvorligt til. Kuns Schultes blev saaret. Jkke eet Huus afbrændte ganske eller for en Deel.
Viborger Samler, 1802-10-04
Alle Zürichs Jndvaanere stode som een Mand hinanden bi, og afværgede Kuglernes Virkninger med mandig Kulde, Overlæg og Uforsagthed. Dolder er siden kommen til Bern igjen. Om den ham paatvungne Afskeed vil have den hensigtede Rolighed til følge, eller om han atter vælges eller ansættes under andet Navn ved Regjeringen, vil Tiden lære, man veed det ikke nu tilvisse.
Viborger Samler, 1802-10-04
J Pisa er den etruriske Konge overfaldet af sin forrige konvulsiviske Sygdom og var altsaa ikke for det første istand til at komme til Livorno. En Englænder, som var Øjevidne til den sidste store Parade i Paris, lagde Mærke til følgende: "Da Klokken slog 12 kom Bonaparte ud fra Thuilleriernes Portal og satte sig til Hest paa den berømte Skimmel, som har ham i Marenge=Slaget. Helten har en ganske simpel Uniform, ikke engang en Fjeder eller Kokarde paa Hatten, ej heller noget Guld paa Kiolen, en lille Epaulet undtagen, men havde Skind Pantelons og engelske Støvler paa. Uagtet hans lille Sratur er der Værdighed i hans Udvortes. Hans Ansigt viser Bevidstheden om Storhed uden Forfængelighed; vel ingen indtagende Smilen; men ei heller Stolthed, eller Foragt. Han viiste sig ugeneret, som naar han gik ensom i Haugen i sin Slaafrok med Nathue og Tofler paa. Han var ledsaget af 15 Generaler. o. s. v.
Viborger Samler, 1802-10-04
En Konstner i Paris har nylig forfærdiget nogle overordentlig fine Sager for Borgeren Robertson; f. Ex. Guld og Jernkieder af 360 Leed, ved hvis ene Ende befinder sig en massiv Kugle af samme Slags Metal og ved den anden Ende en tillænket Loppe, som trækker hele Kieden; videre en Kanon af Guld, paa sin Lavet med alt Tilbehør, som ligeledes trækkes af et Jnsect. Det beundringsværdigste er en Kareth af Guld paa 4 Hjul, som hviler paa Staal fiedre. J Vognen sidde 2 Personer og Kudsken Bukken, Forvognen og Hiulene ere bevægelige og det hele bliver trukket af en Loppe.
Viborger Samler, 1802-10-04
Indenlandske Efterretninger. Ved Kancellieskrivelse af 21 Septbr. ere foreskrevne nogle Regler, som ansees nødvendige til, saa betimelig som mueligt at bringe de udkomne Kgl. Anordninger til Undersaatternes Kundskab. Af alle Anordninger skal blant andet et Exemplar forblive i enhver Præstes Bevaring, til Underretning for Sognemændene.
Viborger Samler, 1802-10-04
J Trondhjem sneede det den 7 Septbr., uagtet Høet, der endnu laae paa Marken: Riimfrosten sad paa Tagene og mange Familier lagde alt i Kakkelovnen. Lemmerne i Tugthuuset i Hovedstaden begyndte for nogle Dage siden at vise sig opsætsige, men bleve snart igien bragte til Lydighed ved alvorlige Midler. Man er nu sysselsat med at undersøge Sagen og faae Hovedmændene opdagede.
Viborger Samler, 1802-10-04
For nærværende Tid har Helsingøer et dansk Theater. Det bestyres af den i Kjøbenhavn saa yndede Skuespiller Schwartz, som reiser derhen undertiden, for deels at veilede denne Skuepladses Personale, og deels for at forskiønne den med sit eget Spil.
Viborger Samler, 1802-10-04
Ved Svendborg blev H. K. H. Kronprindsen modtaget af endeel af Byens unge Jomfruer, som bragte ham en Sang. og 2 smaa Børn overleverede ham en Krands. Ved Vindebye modtoges Han af alle Thorsenge Gaardmænd, 180 i Tallet, anførte af deres Sognefogder ridende. J Troen se stode unge Piger uden for hvert Huus og strøede Blomster for Vognen. Da Hs. K. H. var ankommen til Slottet paa Øen, trak en heel Procession af Landeværnsmænd, Skibsfolk, Bønder og unge Piger op i den store Spisesal. J Spidsen vare 5 unge Piger, som bare røde atlaskes Puder med en Velkomstsang, en Axekrands og en Laurbærkrands, som under Sangen bleve H. K. H. overleverede. J Troense besaae H. K. H. blant blant andet ogsaa Hr. Kammerherre Juels nye Agerdyrtningsredskaber, om hvis Brug han meget nøie erkyndigede sig, og selv prøvede.
Viborger Samler, 1802-10-04
I Khavn er gjort en ny Opfindelse af Steenorne, som i Brændebesparelse overgaae alle andre Ovne. Hr. Casortii, Prices Medkunstner, balanerer nu paa Vesterbroe med en Lysekrone fuld af tændte Lys paa en lang Stang paa Næsen, og spiller tillige paa Flolin. Saa foreviser og en Hr. Schoffel et efter Naturen forfærdiget Fruentimmer, som kan aabnes paa 2 Maader, Ved den sidste Maade faaes et par Tvillinger i Sigte.
Viborger Samler, 1802-10-04
J det sidste Handelsaar til 11te April d. A. er Udbyttet 90 Rdlr. til hver Actie i det asiatiske Kompagni. H. K. H. Kronprindsen og H. D. Prinds Fredrik af Hessenkassel, modtoges den 21de Septbr. om Eftermiddagen Kl. 6 ved Frideriksberg ved Ankomsten i bedste Velgaaende, af 2 Batallioner af Kbhus bevæbnede Borgere. Et Detaschement til Hest af Kronprindsens Livkorps under Anførsel af Hr. Major Lorenz, modtoge høistsamme uden for Damhuset og overleverede H. K. H. een af Professor Rahbek forfattet Sang, derpaa eeskorterede de til Slottet, hvor Kongens Livkorps Jægere og paraderede. Borgerkorpset istemte en Velkomstsang.
Viborger Samler, 1802-10-04
Fregatten Rota, under Capt. Lassen, har fra Tripoli bragt den behagelige Efterretning, at Tvistighederne imellem det danske Hof og Tripoli ganske erebilagte.
Viborger Samler, 1802-10-04
Af Collegialtidenden sees udførligen Beretning om en gyselig og ret barbarisk Adfærd 7 norske Bønder have øvet mod 2 Betlere, som de urigtigen mistænkte for at have stiaalen et Par Sølvspænder. Ved at hudstryge dem paa den nøgne Krop med Spidsrødder og at slaae dem til Jorden, døde Karlen nogle Timer efter, Pigen levede. Hovedmanden Knud Christensen Engelhoug fradømte Høiesteret Livet og de øvrige 6 som fredløse at rømme Landet. Hs. Majestæt har benaadet Engelhoug med Slaveri paa Aggershuus sin Livstid og de øvrige 5 til Tugthuusstraf, de 21 1/2 og de 3 i eet Aar hver. Anders Olsen Bergqvist en Svensk er bleven fredløs.